
נידה סא ע"א



טקסט הדף מנוקד



כְּאִילּוּ הֵן רְאוּיוֹת


מַתְנִי' שָׁלֹשׁ נָשִׁים שֶׁהָיוּ יְשֵׁנוֹת בְּמִטָּה אַחַת וְנִמְצָא דָּם תַּחַת הָאֶמְצָעִית כּוּלָּן טְמֵאוֹת תַּחַת הַפְּנִימִית שְׁתַּיִם הַפְּנִימִיּוֹת טְמֵאוֹת וְהַחִיצוֹנָה טְהוֹרָה תַּחַת הַחִיצוֹנָה שְׁתַּיִם הַחִיצוֹנוֹת טְמֵאוֹת וְהַפְּנִימִית טְהוֹרָה


אֵימָתַי בִּזְמַן שֶׁעָבְרוּ דֶּרֶךְ מַרְגְּלוֹת הַמִּטָּה אֲבָל אִם עָבְרוּ דֶּרֶךְ עָלֶיהָ כּוּלָּן טְמֵאוֹת בָּדְקָה אַחַת מֵהֶן וְנִמְצֵאת טְהוֹרָה הִיא טְהוֹרָה וּשְׁתַּיִם טְמֵאוֹת בָּדְקוּ שְׁתַּיִם וּמָצְאוּ טְהוֹרוֹת הֵן טְהוֹרוֹת וּשְׁלִישִׁית טְמֵאָה שְׁלָשְׁתָּן וּמָצְאוּ טְהוֹרוֹת כּוּלָּן טְמֵאוֹת


לְמָה הַדָּבָר דוֹמֶה לְגַל טָמֵא שֶׁנִּתְעָרֵב בֵּין שְׁנֵי גַּלִּים טְהוֹרִים וּבָדְקוּ אֶחָד מֵהֶן וּמָצְאוּ טָהוֹר הוּא טָהוֹר וּשְׁנַיִם טְמֵאִים שְׁנַיִם וּמָצְאוּ טְהוֹרִין הֵם טְהוֹרִין וּשְׁלִישִׁי טָמֵא


שְׁלָשְׁתָּן וּמָצְאוּ טְהוֹרִין כּוּלָּן טְמֵאִים דִּבְרֵי רַבִּי מֵאִיר שֶׁרַבִּי מֵאִיר אוֹמֵר כׇּל דָּבָר שֶׁהוּא בְּחֶזְקַת טוּמְאָה לְעוֹלָם הוּא בְּטוּמְאָתוֹ עַד שֶׁיִּוָּדַע לְךָ טוּמְאָה הֵיכָן הִיא


וַחֲכָמִים אוֹמְרִים בּוֹדֵק עַד שֶׁמַּגִּיעַ לְסֶלַע אוֹ לִבְתוּלָה


גְּמָ' מַאי שְׁנָא רֵישָׁא דְּלָא מְפַלֵּיג וּמַאי שְׁנָא סֵיפָא דְּקָמְפַלֵּיג אָמַר רַבִּי אַמֵּי בִּמְשׁוּלָּבוֹת


בָּדְקָה אַחַת [וְכוּ'] לְמָה לֵיהּ לְמִתְנֵי לְמָה זֶה דּוֹמֶה


הָכִי קָאָמַר לְהוּ רַבִּי מֵאִיר לְרַבָּנַן מַאי שְׁנָא בְּדָם דְּלָא פְּלִיגִיתוּ וּמַאי שְׁנָא בְּגַל דִּפְלִיגִיתוּ


וְרַבָּנַן בִּשְׁלָמָא הָתָם אֵימָא עוֹרֵב נְטָלָהּ אֶלָּא הָכָא הַאי דָּם מֵהֵיכָא אֲתָא


תַּנְיָא אָמַר רַבִּי מֵאִיר מַעֲשֶׂה בְּשִׁקְמָה שֶׁל כְּפַר סָבָא שֶׁהָיוּ מַחֲזִיקִין בָּהּ טוּמְאָה וּבָדְקוּ וְלֹא מָצְאוּ לְיָמִים נָשְׁבָה בּוֹ הָרוּחַ וַעֲקָרַתּוּ וְנִמְצָא גּוּלְגּוֹלֶת שֶׁל מֵת תְּחוּבָה לוֹ בְּעִיקָּרוֹ אָמְרוּ לוֹ מִשָּׁם רְאָיָה אֵימַר לֹא בָּדְקוּ כׇּל צָרְכּוֹ


תַּנְיָא אָמַר רַבִּי יוֹסֵי מַעֲשֶׂה בִּמְעָרָה שֶׁל שִׁיחִין שֶׁהָיוּ מַחְזִיקִין בָּהּ טוּמְאָה וּבָדְקוּ עַד שֶׁהִגִּיעוּ לְקַרְקַע שֶׁהָיְתָה חֲלָקָה כְּצִפּוֹרֶן וְלֹא מָצְאוּ לְיָמִים נִכְנְסוּ בָּהּ פּוֹעֲלִים מִפְּנֵי הַגְּשָׁמִים וְנִתְּזוּ בְּקַרְדּוּמּוֹתֵיהֶן וּמָצְאוּ מַכְתֶּשֶׁת מְלֵאָה עֲצָמוֹת אָמְרוּ לוֹ מִשָּׁם רְאָיָה אֵימַר לֹא בָּדְקוּ כׇּל צָרְכּוֹ


תַּנְיָא אַבָּא שָׁאוּל אוֹמֵר מַעֲשֶׂה בְּסֶלַע בֵּית חוֹרוֹן שֶׁהָיוּ מַחֲזִיקִין בָּהּ טוּמְאָה וְלֹא יָכְלוּ חֲכָמִים לִבְדּוֹק מִפְּנֵי שֶׁהָיְתָה מְרוּבָּה וְהָיָה שָׁם זָקֵן אֶחָד וְרַבִּי יְהוֹשֻׁעַ בֶּן חֲנַנְיָא שְׁמוֹ אָמַר לָהֶן הָבִיאוּ לִי סְדִינִים הֵבִיאוּ לוֹ סְדִינִים וּשְׁרָאָן בְּמַיִם וּפְרָסָן עֲלֵיהֶם מְקוֹם טׇהֳרָה יָבֵשׁ מְקוֹם טוּמְאָה לַח וּבָדְקוּ וּמָצְאוּ בּוֹר גָּדוֹל מָלֵא עֲצָמוֹת


תָּנָא הוּא הַבּוֹר שֶׁמִּילֵּא יִשְׁמָעֵאל בֶּן נְתַנְיָה חֲלָלִים דִּכְתִיב וְהַבּוֹר אֲשֶׁר הִשְׁלִיךְ שָׁם יִשְׁמָעֵאל אֵת כׇּל פִּגְרֵי אֲנָשִׁים אֲשֶׁר הִכָּה בְּיַד גְּדַלְיָה


וְכִי גְדַלְיָה הֲרָגָן וַהֲלֹא יִשְׁמָעֵאל הֲרָגָן אֶלָּא מִתּוֹךְ שֶׁהָיָה לוֹ לָחוֹשׁ לַעֲצַת יוֹחָנָן בֶּן קָרֵחַ וְלֹא חַשׁ מַעֲלֶה עָלָיו הַכָּתוּב כְּאִילּוּ הֲרָגָן


אָמַר רָבָא הַאי לִישָּׁנָא בִּישָׁא אַף עַל פִּי דִּלְקַבּוֹלֵי לָא מִבְּעֵי מֵיחָשׁ לֵיהּ מִבְּעֵי


הָנְהוּ בְּנֵי גָּלִילָא דִּנְפַק עֲלַיְיהוּ קָלָא דִּקְטוּל נַפְשָׁא אֲתוֹ לְקַמֵּיהּ דְּרַבִּי טַרְפוֹן אֲמַרוּ לֵיהּ לַטְמְרִינַן מָר אֲמַר לְהוּ הֵיכִי נַעֲבֵיד אִי לָא אַטְמְרִינְכוּ חָזוּ יָתַיְיכוּ אַטְמְרִינְכוּ הָא אֲמוּר רַבָּנַן הַאי לִישָּׁנָא בִּישָׁא אַף עַל גַּב דִּלְקַבּוֹלֵי לָא מִבְּעֵי מֵיחָשׁ לֵיהּ מִבְּעֵי זִילוּ אַתּוּן טַמַּרוּ נַפְשַׁיְיכוּ


וַיֹּאמֶר ה' אֶל מֹשֶׁה אַל תִּירָא מִכְּדֵי סִיחוֹן וְעוֹג אַחֵי הֲווֹ דְּאָמַר מָר סִיחוֹן וְעוֹג בְּנֵי אֲחִיָּה בַּר שַׁמְחֲזַאי הֲווֹ מַאי שְׁנָא מֵעוֹג דְּקָמִסְתְּפֵי וּמַאי שְׁנָא מִסִּיחוֹן דְּלָא קָמִסְתְּפֵי


אָמַר רַבִּי יוֹחָנָן אָמַר רַבִּי שִׁמְעוֹן בֶּן יוֹחַי מִתְּשׁוּבָתוֹ שֶׁל אוֹתוֹ צַדִּיק אַתָּה יוֹדֵעַ מָה הָיָה בְּלִבּוֹ אָמַר שֶׁמָּא תַּעֲמוֹד לוֹ זְכוּת שֶׁל אַבְרָהָם אָבִינוּ


שֶׁנֶּאֱמַר וַיָּבֹא הַפָּלִיט וַיַּגֵּד לְאַבְרָם הָעִבְרִי וְאָמַר רַבִּי יוֹחָנָן זֶה עוֹג שֶׁפָּלַט מִדּוֹר הַמַּבּוּל


תָּנוּ רַבָּנַן בֶּגֶד שֶׁאָבַד בּוֹ כֶּתֶם מַעֲבִיר עָלָיו שִׁבְעָה סַמְמָנִין וּמְבַטְּלוֹ רַבִּי שִׁמְעוֹן בֶּן אֶלְעָזָר אוֹמֵר




רש"י





	כאילו הן ראויות. לראות ושתיהן טמאות דמכל מקום דם מבינייהו נפיק: מתני' חיצונה. קרי להך דלצד דרך עליית המטה פנימית אותה שלצד הקיר ובגמרא מפרש מאי שנא הכא דמפליג בין נמצא תחת הפנימית לנמצא תחת אמצעית וברישא קתני תחת אחת מהן כולן טמאות אפילו נמצא תחת פנימית או חיצונה: אימתי. אמרו נמצא תחת חיצונה פנימית טהורה בזמן שעלו דרך מרגלות המטה דלא עברה פנימית על מקום מציאת הדם: אבל עברו. שלשתן דרך עלייה שהן דורסות ועוברות על החיצונה כולן טמאות ואפי' פנימית דשמא כשעברה פנימית דרך שם נפל ממנה: גל טמא. שהיה שם כזית מן המת: לבתולה. קרקע בתולה ואם לא מצא הגל טהור: גמ' מאי שנא רישא. דקתני לעיל נמצא דם תחת אחת מהן כולן טמאות ולא מפליג בין נמצא תחת אמצעית לנמצא תחת פנימית או חיצונה: א''ר אמי רישא במשולבות. תכופות ודבוקות יחד הלכך אפילו נמצא תחת הפנימית איכא לספוקי נמי בחיצונה: מאי שנא בדם דלא פליגיתו. דמודים אתם לי דהיכא דנמצא שלשתן טהורות כולן טמאות: ובגל. אתם חלוקים עלי דאם בדק ולא מצא טהור ואע''ג דמוחזק לן דהואי טומאה בחד מינייהו: לקרקע חלקה כצפורן. לקרקע חלקה שלא נזרעה מעולם: מקום הטומאה לח. שנבלעו שם מים של סדין מתוך שהיה העפר רך: יוחנן בן קרח. אמר לו לגדליה שמעתי שבא ישמעאל בן נתניה להרגך (ירמיהו מ): ביד גדליה. משמע שע''י גדליה נהרגו: מיחש ליה מיבעי. ושמא הרגתם ואסור להציל אתכם: בני אחיה. שבא משמחזאי ועזאל שני מלאכים שירדו בדור אנוש: מתשובתו של אותו צדיק. הוצרך הקב''ה להשיב שלא יירא ממנו: עוג פלט מן המבול. שברח לא''י כדאמרינן בחלק: שאבד בו כתם. כגון שנכנס במים או נגלל בדם בהמה ואין נודע מקום הנדות וקי''ל במתני' אין דם הנדות טהור בלא שבעה סממנין: מעביר [עליו] ז' סממנין. על הבגד: ומבטלו. לדם והאי דנקט הך ברייתא הכא משום דאיירי לעיל בגלים שאבדה בהם טומאה ואין ידוע מקומה:





תוספות





	אמר רבי אמי [רישא] במשולבות. פ''ה רישא דלא מפליג איירי במשולבות ותכופות זו לזו ולהכי איכא לספוקי בכולהו ובהרבה ספרים לא גרסינן רישא ואומר הר''י דיש לפרש דסיפא איירי במשולבות כלומר מכוונות כל אחת במקומה ולא היו תכופות ומעורבות זו בזו ובפירוש ר''ח כתוב דמשלחפי שלחופי שמתפרדות זו מזו: מקום טהרה לח. אסדינים קאי דמתוך שהיה הקרקע קשה לא בלע מים שבהסדינין ומקום הטומאה יבש ואית ספרים דגרסינן איפכא מקום טומאה לח ואקרקע קאי שהיה לח מחמת הסדינין שבלע לפי שהיה רך ותיחוח וכה''ג בדק רבי יוחנן בן זכאי כשקצץ תורמוסי תרומה בעובדא דרבי שמעון בן יוחי במסכת שבת (דף לד.): אטמרינכו הא אמור רבנן האי לישנא בישא כו'. פי' בקונטרס ושמא הרגתם ואסור להצילכם ובשאלתות דרב אחאי מפרש שמא הרגתם ואם אטמין אתכם חייבתם ראשי למלך והיינו מיחש מיבעי ליה למיחש שיש לחוש ללשון הרע להאמינו לגבי זה שיזהר שלא יבא לו הפסד ולא לאחרים: זה עוג שפלט מדור המבול. הכי נמי נפלט סיחון מדור המבול כיון דאחי הוו אלא דהך הפליט קים ליה דהוא עוג ולא סיחון מהאי טעמא גופיה כיון דדחיל ליה משה ועוד אמר (בפרק רבי אליעזר) (דף לד) שעוג מצאו לאברהם אבינו שהיה עומד בגרנות לתקן עוגות לפסח ועל שם זה נקרא עוג ומייתי ליה משום דמחזי כלישנא בישא דאמר במדרש עוג אמר בלבו אלך ואומר לאברהם וילחם וימות ואשא שרה אשתו אפילו הכי היה ירא משה שמא תעמוד לו זכות אברהם: מעביר עליו שבעה סממנין. וא''ת ומה צריך להעביר עליו הלא כיון שאבד ואינו ניכר אינו מקפיד עליו ובטל ממילא כדקתני ר' חייא לקמן (דף סב:) דם הנדה ודאי מעביר עליו ז' סממנין ומבטלו שכיון שהעביר עליו אזל ליה חזותא ואינו מקפיד עליו יותר אע''פ שניכר אלא בקפידא תליא מילתא ויש לומר דהכא קרי שפיר מקפיד עליו דאם אינו מוצאו עכשיו שמא ימצאנו פעם אחרת:





רשב"א

הא דקתני: נמצא תחת הפנימית, שתים הפימיות טמאות והחיצונה טהורה וכו', כתב הראב"ד ז"ל דדוקא ישנות דמתוך שינה חוששין שמא דחקה אחת את חברתה ונכנסה למקומה, וה"ה אפילו בעירות בכל מקום שהם נודדות ממקום לידחוק וליכנס לפנים ממחיצתן כגון שטוחנות בריחים כדאיתא בגמרא אבל יושבות או שוכבות במטה והן עירות אין לחוש להשמטה, שאיפשר לכל אחת מהן שתדע את מקומה. וא"ת בריא לי שלא באתי לכאן טהורה, אבל אם נמצא ביניהן ודאי טמאות כדאיתא בגמרא לענין אמבטי ברחים.
וק"ל אמתני' היאך חלקו בישנות במטה בין משולבות לשאינן משולבות ובין נמצא תחת הפנימית לנמצא תחת החיצונות והלא כל שהן ישנות מתהפכות אילך ואילך ופעמים נעשות משולבות ולאו אדעתן, ועוד שסדין מתהפך אילך ואילך וזו היא ההיא ששנינו לעיל בפרק הרואה (נדה נז, ב) היתה פושטתו ומתכסה בו בלילה כל מקום שמצא בו דם טמאה מפני שהוא חוזר וכן בעליון. ועל כן נ"ל דמטה ששנינו לאו בסדין שבמטה קאמר אלא במטה עצמה דומיא דספסל הא בסדין שבמטה כלן טמאות ומ"מ לגופן לא נחוש שתתהפכות מתוך שינה להיות משולבות והעיקר לזה מפני שהכתמים מדבריהם אבל אשה אחת שאין לה מונע בכל מקום שימצא דם במטה טמא שכל המטה מקומה ועוד דם זה מהיכן בא. וכתב הראב"ד ז"ל דמשנתינו כולה בשלא נתעסקה אחת מהן בכתמים אבל אם נתעסקה אחת מהן בכתמים היא תולה בכתמיה והשאר תולות בה.





ריטב"א

שלש נשים שהיו ישנות במט׳ אחת ונמצא דם תחת האמצעית כולן טמאו'. ואוקימנא בגמרא במשולבות הא אם אינם משולבות זו בזו זו היא ששנינו בבבא אחרונה שיש הפרש בין נמצא תחת הפנימית לנמצא תחת החצונה הא דקתני נמצא תחת הפנימית שתים הפנימית טמאות והחיצונה טהורה כתב הראב״ד ז״ל דדוקא ישנות דמתוך השנה חוששין שמא דחקה אחת את חברתה ונכנסת למקומה וה״ה בעירות בכל מקום שהם נדדות ממקום לדחוק ולנכנס לפנים ממחיצתן כגון שטוחנות ברחיים כדאיתא בגמרא אבל יושבת יושבות או שוכבות במטה והן עירות אין לחוש להשמטת שאפשר לכל אחת מהן שתדע את מקומה ואם תאמר ברי לי שלא באתי לכאן טהורה אבל אם נמצא ביניהן ודאי טמאות כדאיתא בגמ׳ לענין אבעי׳ וקשיא לי אמתני׳ היאך בישנות במטה בין משולבות לשאינן משולבות ובין נמצא תחת הפנימית לנמצא תחת החצונה והלא כל שהן ישנות מתהפכות אילך ואילך וזו היא ששנינו לעיל בפ׳ הרואה היתה פושטתו ומתכסה בו בלילה כל מקום שימצא בו דם טמאה מפני שהוא חוזר וכן בעליון ועל כן נראה לי דמטה ששנינו לאו בסדין שבמטה קאמר אלא במטה עצמה דומיה דספסל הא בסדין שבמטה כלן טמאות ומ״מ לגופן לא ניחוש שתתהפכנה מתוך שינה להיות משולבות והעקר לזה מפני שהכתמים מדבריהם אבל אשה אחת שאין מונע בכל מקום שימצא דם במטה טמא שכל המטה מקומה ועוד דם זה מאין בא וכתב הראב״ד ז״ל דמשנתינו כלה בשלא נתעסקה א׳ מהן בכתמים אבל נתעסקה אחת מהן בכתמים והשאר תולות בה.



גמרא שתי שתי נשים שהיו טוחנות ברחים של יד ונמצא דם תחת הפנימית שתיהן טמאות לפי שהחיצונות דוחקות ליכנס ולהתקרב ברחים תחת החיצונות החצונה טמאה והפנימית טהורה ומסתברא בשלא עברה פנימית דרך מקום החיצונה אבל אם עברה דרך עליה חשינן שמא דרך עברתה נפל ממנה דם וכענין ששנינו במשנתינו בישנות במטה אם עברו כולן דרך עליה כולן טמאות תנאי היא דתניא ר׳ יעקב מטמא ור׳ נחמיה מטהר והורו חכמי׳ כר׳ נחמי׳ פי׳ דהא דתניא אבוה דרב נחמן בא מעשה לפני חכמים וטמאום ר׳ יעקב היא ולענין פסק הלכה כתב הראב״ד ז״ל דלית הלכתא כר׳ נחמיה והביא ראיה ממעשה דפ׳ הרואה דההיא איתתא דאשתכח לה במשתיתה ואתא לקמיה דר׳ ינאי ואמר להו תיתי ותיתי מתרמה לה טמאה ואי לאו טהורה פי׳ הרב ז״ל משתיתא פשוטי כלי עץ מכלי אורג וזה תימה היאך נדחה הא דדרש ר׳ חייא בר רב טעמיה דרב הלכה כרב נחמיה ועוד דמשקלי רב הונא ואביי בדר׳ נחמיה משמע ודאי דסבירא להו כוותיה ועוד שהרי שנינו הורו חכמים כר׳ נחמיה ומי שטימא כר׳ יעקב בר פלוגתיה דר׳ נחמיה ולא קי״ל כותיה אלא כר׳ נחמיה וחכמים דהורו כותיה ושמואל נמי כותיה ס״ל ובאוקמתא דרב אשי בפ׳ הרואה ומשתיתא מכלי האורג המקבלין טומאה הוא וכדתרגמינן עם המסכת עם אכסנא במשתיתא וכן פי׳ הרז״ה ז״ל ויש מי שפי׳ משתיתא טווי והוא מקבל טומא׳ וכן פי׳ הרמב״ן ז״ל וכן פסק הרמב״ם ז״ל כר׳ נחמי'.





תוספות רא"ש

רישא במשולבות. י"ס שאין כתוב רישא אלא במשולבות גרידא. ויש לפרש סיפא במשולבו' ומכוונו' כל אחת (כמקוה) במקומה ולא דחקו זה את זה. ור"ח פי' סיפא דמשלחפי שלחופי פי' שמופרדות זו מזו:



מקום טומאה נגוב מקום טהרה לח. פירוש במקום הטומאה היתה הקרקע חפור ונכנס בו לחלוחית המים ונתנגב הסדין ובמקום טהרה שלא חפרו שם הקרקע היה קשה ולא נבלע המים ונשאר הסדין לח. וי"ס דגרסי מקום טומאה לח מקום טהרה נגוב וקאי לח ונגוב אקרקע ולא אסדין:



איטמרינכו הא אמור רבנן האי לישנא בישא איבעי ליה למיחש. פרש"י ושמא הרגתם ואסור להציל אתכם. ותימה הוא לומר כן שאם יצא קול על האדם שחטא שבשביל זה אסור להציל נפשו. ונראה דברי רב אחאי שפי' בשאלתות אם הרגתם חייבתם ראשי למלך שהתרה מלקבל רוצחים. ובענין זה דוקא יש לחוש ללישנא בישא היכא שיכול לבא לידי היזק לו או לאחרים אם לא יחוש לו וכגון ההוא דגדליה בן אחיקם אבל בענין אחר אסור אפי' לחוש ללשון הרע ולהאמינו כלל וכלל:



זה עוג שפלט מדור המבול. ה"ה סיחון פלט מדור המבול כיון דאחי הוו אלא דקים להו דקרא דויבא הפליט בעוג מיירי ובמדרש יש דבאותה שעה מצא אברהם שהיה עושה עוגות לפסח ועל שם כך נקרא עוג. ותימה מאי שייך לאיתויי הכא וי"ל משום דאיירי בלישנא בישא שיש לחוש וכן עוג כוון לרעה מה שהגיד לאברהם שנשבה לוט כי אמר בלבו אלך ואגיד לאברהם וילחם עם המלכים ויהרגוהו ואשא שרה אשתו וא"ה ירא משה שמא תעמוד לו זכות של אברהם:



בגד שאבד בו כתם מעביר עליו ז' סמנין ומבטלו. וא"ת אמאי צריך לבטלו הא קתני ר' חייא לקמן דם נדה מעביר עליו ז' סממנין ומבטלו אע"ג דאכתי ניכר הדם קצת טהור כיון שאינו מקפיד עליו דבקפידא תליא מילתא כדאמרינן לקמן כ"ש הכא שאינו רואהו ואינו מקפיד עליו וי"ל דנהי שאינו מקפיד עכשיו ימצאנו לאחר זמן ויקפיד עליו הילכך צריך לבטלו בז' סממנין:





מהרש"א - חידושי הלכות

תוס' בד"ה א"ר אמי רישא במשולבות פ"ה כו' עכ"ל כצ"ל:





מהרש"א - חידושי אגדות

אשר הכה ביד גדליה כו' וכי גדליה הרגן כו' מלתא באנפי נפשיה הוא ואגב דמייתי רישא דהאי קרא מפרש ליה כולו וקאמר שהיה לו לחוש לעצת יוחנן כו' גם כי יפה עשה שלא קיבל דבריו של יוחנן להרוג את ישמעאל מ"מ לא היה לו לומר ליוחנן שקר אתה דובר אלא היה לו לחוש לעצמו להשמר ממנו שלא יהרגנו וק"ל:


בני אחיה בר שמחזאי כו'. כפרש"י והוא מפורש בקרא ויראו בני אלהים את בנות האדם גו' בני אלהים ממש וע"כ נקראו נפילים שנפלו מן השמים כדאיתא במדרשות [ובת"י] וק"ל:


עוג שפלט מדור המבול כו'. שברח לא"י כדאמרינן בחלק עכ"ל רש"י ולא מצאתיה באגדת חלק אבל בזבחים פ"ב איתא דעוג על צידי התיבה היה עומד ואפשר דהיינו דוקא למ"ד המבול היה בא"י אבל למ"ד דלא היה המבול בא"י איכא למימר כך שברח לא"י ואע"ג דלדידיה נמי מתו בא"י משום הבלא כדאיתא שם אפשר עוג שהיה גבור וגדול לא הזיק לו ההבל כמ"ש התוספות שם גבי ראם וק"ל:


בתוס' ד"ה זה עוג שפלט כו' ה"נ נפלט סיחון מדור המבול כו'. ע"ש והוא דחוק דלא לישתמיט תלמודא במסכת זבחים למימר דסיחון נמי נפלט מדור המבול בצידי התיבה כדאמרינן שם בעוג וראם ושמעתי דאיתא במדרש שזה אחיה בר שמחזאי אביו של עוג בא בזנות על אשת חם בן נח קודם המבול והיתה הרה ממנו בבואה אל התיבה וילדה בתיבה את סיחון ומזה הטעם כשראה חם שאשתו כבר הרה שימש עמה בתיבה ודע דבב"ר איתא למה האריך עוג שנים כל כך אחר המבול עד דורו של משה וז"ל ויבא הפליט גו' אמר הקב"ה חייך שכר פסיעותיך אתה נוטל כו' ע"ש אבל לפי סוגית תלמודינו שגם סיחון האריך שנים כ"כ הוא קשה דליכא ביה האי טעמא ולפי הסוגיא לא תקשי הא דכתיב וישאר אך נח ואשר אתו בתיבה די"ל כיון דניצולו על צידי התיבה כדאמרינן בזבחים בעוג וראם ה"ל כאילו יצולו בתוך התיבה אלא שא"א היה להם ליכנס בתוכה כדאיתא שם והרא"ם תירץ בדחוקים ע"ש ודו"ק:





מהר"ם

 בגמ' א"ר יוחנן מתשובתו של אותו צדיק אתה יודע מה היה בלבו וכו'. פירוש מהתשובה שהשיב הקב"ה להצדיק משה רבינו אתה יודע מה בלבו של משה::


בתוס' ד"ה מעביר עליו ז' סמנים וכו' עד שכיון שהעביר עליו אזיל ליה חזותא ואינו מקפיד עליו יותר אע"פ שניכר אלמא בקפידא תליא מלתא וכו' כצ"ל:





חכמת שלמה

רש"י בד"ה ומבטלו לדם כו' דאיירי לעיל בגלים שאבדה כו' כצ"ל:


תוס' בד"ה אטמרינכו כו' ושמא הרגתם כו' כצ"ל:


בא"ד ובשאלתות דרב אחאי מפרש כו'. נ"ב אין ראיה מכאן להציל ההורג אפי' בעת שבטלו דיני נפשות מ"מ אסור להציל וכן יאבדו כל אויבי ה' וידינו אל תגע בהם אלא להכי שרי להציל דספק הוי וספק נפשות להקל ועוד שמעמידים האדם על חזקת כשרותו ואימור בודאי לא הרג ודו"ק:





רש"ש

במשנה לגל טמא שנתערב כו' ובדקו אחד מהן כו'. כצ"ל:



רש"י ד"ה מתשובתו. שהוצרך הקב"ה כו'. כצ"ל וכ"ה בע"י:



רש"י ד"ה שאבד בו כתם. כגון שנכנס (אולי צ"ל שנכבס) במים. או שנגלל בדם בהמה. בזה לא שייך לכאורה בדיקה שאומר עלה רשב"א:



רש"י ד"ה ומבטלו. משום דאיירי לעיל בגלים כו'. כצ"ל וכ"ה במהרש"ל:



תד"ה א"ר אמי. דמשלחפי שלחופי שמתפרדות זו מזו. עי' במה שציינתי לעיל (כו):





הגהות יעב"ץ

גמ' נשבה הרוח ועקרתו וכו׳ בעקרו כצ״ל:


שם מעשה במערה של שחין כצ"ל:


שם ושראן וכו' והבור אשר השליך שם ישמעאל את כל פגרי האנשים אשר הכה כצ״ל:


תד״ה מקום טהרה וכו' לא בלעה מים שבסדינין ומקום הטומאה יבש כצ"ל. ונ"ב הסדינין מחמת שנבלעו המים בעפר התימוח של מקום טומאה ונשארו סדינין יבשין ושתי הגרסאות לדבר אחד נתכונו ופירושן שוה:


ד״ה אטמרינכו וכו' ואם אטמין אתכם חייבתם ראשי למלך. נ"ב אינו ברור דא״כ כי נמי לא הרגו מצי לאשתמוטי בכה"ג מפני הסכנה כי היכי דהויא סכנתא לגבי ב״ג גופייהו דהא קבעי לאטמורי. וא״ה מאי איריא משוס דליחש לל״ב מיבעי. וק״ל:





חידושי חת"ס

זילו אתון טמרו נפשייכו לפרש"י צ"ל דהכי קאמר היה מן הראוי שאפי' אי טמרו נפשייכו להגיד עליכם ולגלות מצפוניכם אל המלך אלא כיון דהאי לישנא בישא לא בעינן לקבולי א"א למסור אתכם. ומ"מ משום חששא בעלמא דלמיחש מיבעיא לא בעינא למיעבד עובדא להצילכם בידים. ובלאה"נ לר' טרפון קשה למסרם למלכות אפי' אי הרגו בודאי דהא ר"ט חייש שמא במקום סייף נקב [הוה] כדאמר ספ"ק דמכות כתבתי זאת כי לא הבנתי דברי בעל חו"י סימן קמ"ו היטב:


אמר שמא תעמוד לו זכות אברהם כו' י"ל זה היה ברור למרע"ה שארץ קני קניזי וקדמוני שאמר הקב"ה לתתו לאברהם אע"ה נהי דעתה נתנה לאדום עמון ומואב משום שגם הם לאברהם יחשבו על שהלך לוט עם אברהם כפירש"י בחומש ג"כ מ"מ זהו ברור ואמת שאם יזדמן שיוקח ארצם מידם ע"י שום אומה כמו ע"י סיחון ע"כ עיקר הכוונה לטהר עמון ומואב באותה אומה ולבסוף תשוב הנחלה לישראל. ומשו"ה לא מסתפי מסיחון כיון שהיה ארצו של מואב בידו ידע מרע"ה שמתחלה לא בא לידו אלא שיקחו ישראל מידו וכאשר הארכתי בביאורי על התורה בעזה"י על דברי המושלים בואו חשבון וגו' ע"ש. אמנם גבי עוג נתיירא מרע"ה כיון שעוג היה סיבה להצלת לוט א"כ הוה הוא גרמא לעמון ומואב שאלמלא הוא היה לוט נהרג ולא באו עמון ומואב לעולם ואם כן אפשר שלא יהיה רשות לישראל ליקח ארצו כשם שאין להם רשות ליקח מיד עמון ומואב. וא"ש דמייתי ליה הכא בשמעתין דכשם שנקראו החללים על שם גדליה הצדיק משום שהיה לו לחוש לעצת יוחנן ולא חש. ה"נ בהיפוך יקרא עמון ומואב על שם עוג משום שהיה סבה להצלתם. ואפשר שאה"נ היה ראוי להיות ניצול בשביל זה אי היתה כוונתו רצויה אלא לבו היה על שרה כמ"ש תוס'. ואולי מאי דקאמר בש"ס מאי היה בלבו קאי על עוג מה היה בלבו של עוג:


שפלט מדור המבול מ"ש רש"י דבחלק איתא שברח לא"י ליתא שם וצ"ע בזבחים קי"ג ע"ב:





פתח עינים

לטמרינן מר וכו' אטמרינכו הא אמור רבנן האי לישנא בישא וכו'. לעיין מר דברי התוספות ד"ה אטמרינכו וראה בעיניך מ"ש בפסקי התוספות ומ"ש הרשב"ץ ברמזי מכילתין. ואתה תחזה מ"ש הגאון הרב חוות יאיר בתשובותיו סימן קמ"ו ומ"ש הרב השלם מהר"י שאול בספרו קול יעקב דף מ"ג. ובעניותי כתבתי על זה בספרי הקטן דברים אחדים דף קי"ב ע"ש:

